Julien Lizeroux

Julien Lizeroux (født 5. september 1979) er en fransk tidligere alpinist. Han tilhørte det franske landslaget siden 1998, og ble fransk mester i kombinasjon i 2000. I verdenscupen kjørte han utelukkende slalåm.

Karriere 
Lizeroux oppnådde sine første gode resultater i sesongen 1997/98, da han under junior-VM i Megève tok bronse i kombinasjonsøvelsen. Han debuterte i verdenscupen i Kitzbühel 23. januar 2000. Elleve måneder senere, under slalåmrennet i Madonna di Campiglio tok han sine første verdenscuppoeng med en 15.-plass.

I februar 2001 deltok han i sitt første verdensmesterskap i St. Anton am Arlberg. Etter å ha pådratt seg en skade i november 2001 under verdenscuprennet i Aspen, måtte han ta et års pause fra konkurranser. Det ble tungt å komme tilbake på samme nivå som tidligere. I sesongen 2002/03 kom han ikke til finaleomgangen i noen av rennene han stilte opp i, og de påfølgende sesongene var også preget av skader.

I verdenscupsesongen 2007/08 ble resultatene merkbart bedre, med flere plasseringer blant de tiende beste i verdenscuprenn. Det store gjennombruddet kom i sesongen 2008/09, blant annet med to verdenscupseire i slalåm. Under VM på hjemmebane i Val-d’Isère ble det to sølvmedaljer, både i superkombinasjonen og i slalåm.

Han deltok på det franske laget som tok gull i lagkonkonkurransen under VM 2017.

VM-resultater 
 VM 2001 i St. Anton am Arlberg
 Nr. 25 i slalåm
 VM 2007 i Åre
 Nr. 14 i slalåm 14.
 VM 2009 i Val-d’Isère
 Sølv i slalåm, sølv i superkombinasjonen

Resultater i verdenscupen i alpint

Individuelle seire

Sammenlagtplasseringer

Referanser

Eksterne lenker 
 
 

Franske alpinister
Verdensmestere i alpint
Deltakere for Frankrike under Vinter-OL 2018
Alpinister under Vinter-OL 2018
Deltakere for Frankrike under Vinter-OL 2014
Alpinister under Vinter-OL 2014
Deltakere for Frankrike under Vinter-OL 2010
Alpinister under Vinter-OL 2010
Personer fra Moûtiers
Deltakere under VM i alpint 2017